A.Səmədbəyli. Təşəkkür edirəm. Hörmətli Sədr, hörmətli millət vəkilləri! Mən də aktual olan bir problemlə bağlı dan-ışmaq istəyirəm və bu məsələ ilə bağlı biz dəfələrlə parlamentdə çıxış eləmişik. Çox təəssüflər olsun ki, bunlar heç bir nəticə verməyib. Söhbət vətəndaşların sərbəst toplaşmaq hüququnun pozulmasından gedir. Martın 12-də Müsavat Partiyasının başqanı İsa Qəmbər Bakı Şəhər İcra Hakimiyyətinin başçısı H.Abutalıbova yürüş və mitinqlərin keçirilməsi üçün yerlərin ayrılması ilə bağlı müraciət etmiş-dir. “Nərimanov” kinoteatrı qarşısındakı meydan, Füzuli meydanı, Səməd Vurğun bağı, Hüseyn Cavid bağı, keçmiş “Qələbə” kinoteatrının qarşısındakı meydan, “Təbriz” kinoteatrı qarşısındakı meydan və sair.